на 2018 г., достигайки загуба от 1,7 %.
 (399)
 Въпреки ниските равнища на печалба промишлеността на Съюза е генерирала положителни парични потоци от дейността си през целия разглеждан период. Тя е била в състояние да самофинансира дейностите си. Но също така по отношение на паричния поток, промишлеността на Съюза е генерирала най-високо равнище през 2014 г. и не превишила 37 % от това равнище през нито една от следващите години.
 (400)
 Промишлеността на Съюза е продължила да инвестира през целия разглеждан период, достигайки най-високите равнища на инвестициите си през разследвания период. Поради това внезапното навлизане на субсидиран внос от Аржентина в края на разследвания период все още не е оказало отрицателно влияние върху равнището на инвестициите, направени от промишлеността на Съюза.
 (401)
 Възвръщаемостта на инвестициите представлява печалбата, изразена като процент от нетната балансова стойност на инвестициите. Възвръщаемостта на инвестициите значително е намаляла (със 79 %) през разглеждания период, което до голяма степен отразява тенденцията при рентабилността.
 (402)
 Слабите финансови резултати на промишлеността на Съюза що се отнася до печалбите през разследвания период са ограничили способността ѝ за привличане на капитал.
 (403)
 След разгласяването на информационния документ ПА заяви, че не е възможно ниската рентабилност на промишлеността на Съюза през целия период между 2014 г. и разследвания период да се дължи на вноса от Аржентина, който е подновен едва през септември 2017 г. В тази връзка несвързаният вносител Gunvor също отбеляза след разгласяването на информационния документ, че промишлеността на Съюза не е понесла съществена вреда.
 (404)
 След окончателното разгласяване ПА и CARBIO повториха коментарите си във връзка с резултатите на промишлеността на Съюза и се позоваха на редица показатели, които са се развили в положителна посока. ПА също потвърди заключението си, че при липсата на внос от Аржентина икономическото състояние на промишлеността на Съюза не е било повлияно от вноса от Аржентина.
 (405)
 Комисията отбеляза, че тенденциите, включително тези при рентабилността, показват, че промишлеността на Съюза не се е възстановила напълно от въздействието на предишния дъмпинг. Това се отнася за посочения в коментара на ПА период между 2014 г. и разследвания период. Освен това, въпреки че вносът от Аржентина действително се е възобновил едва през септември 2017 г., това, че той е достигнал приблизителен пазарен дял от повече от 10 % през последното тримесечие на 2017 г. не може да не е свързано с факта, че промишлеността на Съюза е достигнала едва 0,8 % рентабилност през разследвания период, последвана от загуби на по-късен етап. Поради това твърдението беше отхвърлено.
 4.5. Икономически показатели след разследвания период
 (406)
 Комисията поиска и получи отговори на допълнителните въпроси към включените в извадката производители от Съюза. Данните от периода след разследвания период, както и микроикономическите показатели за разследвания период, бяха представени като среднопретеглена стойност за тримата включени в извадката производители от Съюза.
 (407)
 За периода след разследвания период, за някои макроикономически показатели, като например капацитет, използване на капацитета, производство и продажби, информацията може да се анализира само за включените в извадката производители от Съюза, поради сроковете на разследването. Поради това данните за разследвания период не са